CELEX: 62019CN0708
Language: el
Date: 2019-09-25 00:00:00
Title: Υπόθεση C-708/19: Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 25 Σεπτεμβρίου 2019 – Von Aschenbach & Voss GmbH κατά Hauptzollamt Duisburg

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/28
            
         
      Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 25 Σεπτεμβρίου 2019 – Von Aschenbach & Voss GmbH κατά Hauptzollamt Duisburg
      (Υπόθεση C-708/19)
      (2019/C 413/34)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Düsseldorf
      
         Διάδικοι στην υπόθεση της κύριας δίκης
      
      
         Προσφεύγουσα: Von Aschenbach & Voss GmbH
      
         Καθής: Hauptzollamt Duisburg
      
         Προδικαστικά ερωτήματα
      
      
                  1)
               
               
                  Είναι άκυρο το άρθρο 1, παράγραφος 1, του εκτελεστικού κανονισμού (ΕΕ) 2017/271 της Επιτροπής, της 16ης Φεβρουαρίου 2017, για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 925/2009 του Συμβουλίου στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας στις εισαγωγές ορισμένων ελαφρώς τροποποιημένων ειδών αλουμινόχαρτου (1) (στο εξής: εκτελεστικός κανονισμός 2017/271), διότι αντιβαίνει στο άρθρο 13, παράγραφος 1, του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (2), καθόσον ο δασμός αντιντάμπινγκ που είχε επιβληθεί στο αλουμινόχαρτο οικιακής χρήσης βάσει του εκτελεστικού κανονισμού (ΕΕ) 2015/2384 της Επιτροπής, της 17ης Δεκεμβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές ορισμένων ειδών αλουμινόχαρτου καταγωγής Βραζιλίας ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (3), επεκτάθηκε με την εν λόγω διάταξη και στα φύλλα αλουμινίου προς μεταποίηση και η διάταξη προβλέπει απαλλαγή των φύλλων αλουμινίου προς μεταποίηση από τον δασμό αντιντάμπινγκ μόνο υπό τις προϋποθέσεις του άρθρου 1, παράγραφος 4, του εκτελεστικού κανονισμού 2017/271;
               
            
                  2)
               
               
                  Είναι το άρθρο 1, παράγραφος 1, του εκτελεστικού κανονισμού 2017/271 άκυρο, διότι η Επιτροπή προέβη σε προδήλως εσφαλμένη κρίση κατά την έκδοση του εκτελεστικού κανονισμού 2017/271, καθόσον δεν είναι επαρκώς αιτιολογημένη η παραδοχή της ότι ποσοστό 80 % των προϊόντων που εξετάστηκαν είναι ελαφρώς τροποποιημένα προϊόντα;
               
            
                  3)
               
               
                  Είναι το άρθρο 1, παράγραφος 1, του εκτελεστικού κανονισμού 2017/271 άκυρο, διότι η Επιτροπή προέβη σε προδήλως εσφαλμένη κρίση κατά την έκδοση του εκτελεστικού κανονισμού 2017/271, καθόσον δεν έλεγξε την τελική χρήση των εισαγομένων στην Ευρωπαϊκή Ένωση αλουμινόχαρτων;
               
            
         (1)  ΕΕ 2017, L 40, σ. 51.
      
         (2)  ΕΕ 2016, L 176, σ. 21.
      
         (3)  ΕΕ 2015, L 332, σ. 63.